Ericu950/Stoicheia-meter-silver huggingface dataset:
οἵην χρύσειοι πατέρες γενεὴν ἐλίποντο
χειροτέρην ὑμεῖς δὲ κακώτερα τεξείεσθε
καὶ δή που πόλεμοι καὶ δὴ καὶ ἀνάρσιον αἷμα
ἔσσεται ἀνθρώποισι κακὸν δἐπικείσεται ἄλγος
ὣς εἰποῦσ ὀρέων ἐπεμαίετο τοὺς δἄρα λαοὺς
εἰς αὐτὴν ἔτι πάντας ἐλίμπανε παπταίνοντας
ἀλλ ὅτε δὴ κἀκεῖνοι ἐτέθνασαν οἱ δἐγένοντο
οἳ πρῶτοι κακόεργον ἐχαλκεύσαντο μάχαιραν
εἰνοδίην πρῶτοι δὲ βοῶν ἐπάσαντ ἀροτήρων
καὶ τότε μισήσασα Δίκη κείνων γένος ἀνδρῶν
ἔπταθ ὑπουρανίη ταύτην δἄρα νάσσατο χώρην
ἧχί περ ἐννυχίη ἔτι φαίνεται ἀνθρώποισιν
τῆς ὑπὲρ ἀμφοτέρων ὤμων εἱλίσσεται ἀστὴρ
οἷος καὶ μεγάλης οὐρὴν ὑποφαίνεται Ἄρκτου
δεινὴ γὰρ κείνη δεινοὶ δέ οἱ ἐγγύθεν εἰσὶν
οἷός οἱ πρὸ ποδῶν φέρεται καλός τε μέγας τε
ἄλλος δοὐραίοις ὑπὸ γούνασιν ἀλλ ἄρα πάντες
ἁπλόοι ἄλλοθεν ἄλλος ἀνωνυμίῃ φορέονται
Κραιὶ δέ οἱ Δίδυμοι μέσσῃ δὕπο κάρκινος ἐστίν
ποσσὶ δὀπισθοτέροισι λέων ὕπο καλὰ φαείνει
ἔνθα μὲν ἠελίοιο θερείταταί εἰσι κέλευθοι
αἱ δέ που ἀσταχύων κενεαὶ φαίνονται ἄρουραι
ἠελίου τὰ πρῶτα συνερχομένοιο Λέοντι
τῆμος καὶ κελάδοντες ἐτησίαι εὐρέϊ πόντῳ
ἀθρόοι ἐμπίπτουσιν ὁ δὲ πλόος οὐκέτι κώπαις
ὥριος εὐρεῖαί μοι ἀρέσκοιεν τότε νῆες
εἰς ἄνεμον δὲ τὰ πηδὰ κυβερνητῆρες ἔχοιεν
εἰ δέ τοι ἡνίοχον τε καὶ ἀστέρας Ἡνιόχοιο
σκέπτεσθαι δοκέει καί τοι φάτις ἤλυθεν αἰγός
αὐτῆς ἠδ Ἐρίφων οἵ τεἰν ἁλὶ πορφυρούσῃ
πολλάκις ἐσκέψαντο κεδαιομένους ἀνθρώπους
αὐτὸν μέν μιν ἅπαντα μέγαν Διδύμων ἐπὶ λαιὰ
κεκλιμένον δήεις Ἑλίκης δέ οἱ ἄκρα κάρηνα
ἀντία δινεύει σκαιῷ δἐπελήλαται ὤμῳ
αἲξ ἱερή τὴν μέν τε λόγος Διὶ μαζὸν ἐπτσχεῖν
Ὠλενίην δέ μιν Αἶγα Διὸς καλέουσ ὑποφῆται
ἀλλ ἡ μὲν πολλή τε καὶ ἀγλαή οἱ δέ οἱ αὐτοῦ
λεπτὰ φαείνονται Ἔριφοι καρπὸν κάτα χειρός
πὰρ ποσὶ δἩνιόχου κεραὸν πεπτηότα Ταῦρον
μαίεσθαι τὰ δέ οἱ μάλ έοικότα σήματα κεῖται
τοίη οἱ κεφαλὴ διακέκριται οὐδέ τις ἄλλῳ
σήματι τεκμήραιτο κάρη βοός οἷά μιν αὐτοὶ
ἀστέρες ἀμφοτέρωθεν ἑλισσόμενοι τυπόωσιν
καὶ λίην κείνων ὄνομ εἴρεται οὐδέ τοι αὕτως
νήκουστοι Ὑάδες ταὶ μέν ῥἐπὶ παντὶ μετώπῳ
Ταύρου βεβλέαται λαιοῦ δὲ κεράατος ἄκρον
καὶ πόδα δεξιτερὸν παρακειμένου Ἡνιόχοιο
εἷς ἀστὴρ ἐπέχει συνεληλάμενοι δὲ φέρονται
ἀλλ αἰεὶ Ταῦρος προφερέστερος Ἡνιόχοιο
εἰς ἑτέρην καταβῆναι ὁμηλυσίῃ περ ἀνελθών
Οὐδ ἄρα Κηφῆος μογερὸν γένος Ἰασίδαο
αὕτως ἄρρητον κατακείσεται ἀλλ ἄρα καὶ τῶν
οὐρανὸν εἰς ὄνομ ἦλθεν ἐπεὶ Διὸς ἐγγύθεν ἦσαν
αὐτὸς μὲν κατόπτσθεν ἐὼν Κυνοσουρίδος Ἄρκτου
Κηφεὺς ἀμφοτέρας χεῖρας τανύοντι ἐοικώς
ἴση οἱ στάθμη νεάτης ἀποτείνεται οὐρῆς
ἐς πόδας ἀμφοτέρους ὅσση ποδὸς ἐς πόδα τείνει
αὐτὰρ ἀπὸ ζὠνης ὀλίγον κε μεταβλέψειας
πρώτης ἱέμενος καμπῆς μεγάλοιο Δράκοντος
τοῦ δἄρα δαιμονίη προκυλίνδεται οὐ μάλα πολλὴ
νυκτὶ φαεινομένη παμμήνιδι Κασσιέπεια
οὐ γάρ μιν πολλοὶ καὶ ἐπημοιβοὶ γανόωσιν
ἀστέρες οἵ μιν πᾶσαν ἐπιρρήδην στιχόωσιν
οἵῃ δὲ κληῖδι θύρην ἔντοσθ ἀραρυῖαν
δικλίδ ἐπτπλήσσοντες ἀνακρούουσιν ὀχῆας
τοῖοί οἱ μουνὰξ ὑποκείμενοι ἰνδάλλονται
ἀστέρες ἡ δαὕτως ὀλίγων ἀποτείνεται ὤμων
ὀργυιήν φαίης κεν ἀνιάξειν ἐπὶ παιδί
αὐτοῦ γὰρ κἀκεῖνο κυλίνδεται αἰνὸν ἄγαλμα
Ἀνδρομέδης ὑπὸ μητρὶ κεκασμένον οὔ σε μάλ οἴω
νύκτα περισκέψασθαι ἵν αὐτίκα μᾶλλον ἴδηαι
τοίη οἱ κεφαλή τοῖοι δέ οἱ ἀμφοτέρωθεν
ὦμοι καὶ πόδες ἀκρότατοι καὶ ζώματα πάντα
ἀλλ ἔμπης κἀκεῖθι διωλενίη τετάνυσται
δεσμὰ δέ οἱ κεῖται καὶ ἐν οὐρανῷ αἱ δἀνέχονται
αὐτοῦ πεπταμέναι πάντ ἤματα χεῖρες ἐκεῖναι
Ἀλλ ἄρα οἱ καὶ κρατὶ πέλωρ ἐπελήλαται ἵππος
γαστέρι νειαίρῃ ξυνὸς δἐπιλάμπεται ἀστὴρ
τοῦ μὲν ἐπ ὀμφαλίῳ τῆς δἐσχατόωντι καρήνῳ
οἱ δἄρ ἔτι τρεῖς ἄλλοι ἐπὶ πλευράς τε καὶ ὤμους
ἵππου δεικανόωσι διασταδὸν ἶσα πέλεθρα
καλοὶ καὶ μεγάλοι κεφαλὴ δέ οἱ οὐδὲν ὁμοίη
οὐδ αὐχὴν δολιχός περ ἐών ἀτὰρ ἔσχατος ἀστὴρ
αἰθομένης γένυος καί κεν προτέροις ἐρίσειεν
τέτρασιν οἵ μιν ἔχουσι περίσκεπτοι μάλ ἐόντες
οὐδ ὅ γε τετράπος ἐστἰν ἀπ ὀμφαλίοιο γὰρ ἄκρου
μεσσόθεν ἡμιτελὴς περιτέλλεται ἱερὸς Ἵππος
κεῖνον δὴ καί φασι καθ ὑψηλοῦ Ἑλικῶνος
καλὸν ὕδωρ ἀγαγεῖν εὐαλδέος Ἱππουκρήνης
οὐ γάρ πω Ἑλικὼν ἄκρος κατελείβετο πηγαῖς
ἀλλ Ἵππος μιν ἔτυψε τὸ δἀθρόον αὐτόθεν ὕδωρ
ἐξέχυτο πληγῇ προτέρου ποδός οἱ δὲ νομῆες
πρῶτοι κεῖνο ποτὸν διεφήμισαν Ἱππουκρήνην
ἀλλὰ τὸ μὲν πέτρης ἀπολείβεται οὐδέ ποτ αὐτὸ
Θεσπιέων ἀνδρῶν ἐκὰς ὄψεαι αὐτὰρ ὁ Ἵππος
ἐν Διὸς εἰλεῖται καί τοι πάρα θηήσασθαι
αὐτοῦ καὶ Κριοῖο θοώταταί εἰσι κέλευθοι
ὅς ῥά τε καὶ μήκιστα διωκόμενος περὶ κύκλα
οὐδὲν ἀφαυρότερον τροχάει Κυνοσουρίδος Ἄρκτου
αὐτὸς μὲν νωθὴς καὶ ἀνάστερος οἷα σελήνῃ
σκέψασθαι ζώνῃ δἂν ὅμως ἐπιτεκμήραιο
Ἀνδρομέδης ὀλίγον γὰρ ὑπ αὐτὴν ἐστήρικται
μεσσόθι δὲ τρίβει μέγαν οὐρανόν ἧχί περ ἄκραι
χηλαὶ καὶ ζώνη περιτέλλεται Ὠρίωνος
ἔστι δέ τοι καὶ ἔτ ἄλλο τετυγμένον ἐγγύθι σῆμα
νειόθεν Ἀνδρομέδης τὸ δἐπὶ τρισὶν ἐστάθμηται
Δελτωτόν πλευρῇσιν ἰσαιομένῃσιν ἐοικὸς
ἀμφοτέρῃς ἡ δοὔτι τόση μάλα δἐστὶν ἑτοίμη
εὑρέσθαι περὶ γὰρ πολέων εὐάστερός ἐστιν
τῶν ὀλίγον Κριοῦ νοτιώτεροι ἀστέρες εἰσίν
οἱ δἄρ ἔτι προτέρω ἔτι δἐν προμολῇσι νότοιο
ἰχθύες ἀλλ αἰεὶ ἕτερος προφερέστερος ἄλλου
καὶ μᾶλλον βορέαο νέον κατιόντος ἀκούει
οὐραίων ἑκάτερθεν ἐπισχερὼ εἰς ἓν ἰόντων
καὶ τὰ μὲν εἷς ἀστὴρ ἐπέχει καλός τε μέγας τε
ὅν ῥά τε καὶ σύνδεσμον ὑπούραιον καλέουσιν
Ἀνδρομέδης δέ τοι ὦμος ἀριστερὸς Ἰχθύος ἔστω
σῆμα βορειοτέρου μάλα γάρ νύ οἱ ἐγγύθεν ἐστίν
ἀμφότεροι δὲ πόδες γαμβροῦ ἐπισημαίνοιεν
Περσέος οἵ ῥά οἱ αἰὲν ἐπωμάδιοι φορέονται
αὐτάρ ὅ γἐν βορέω φέρεται περιμήκετος ἄλλων
καί οἱ δεξιτερὴ μὲν ἐπὶ κλισμὸν τετάνυσται
πενθερίου δίφροιο τὰ δἐν ποσὶν οἷα διώκων
ἴχνια μηκύνει κεκονιμένος ἐν Διὶ πατρί
ἄγχι δέ οἱ σκαιῆς ἐπιγουνίδος ἤλιθα πᾶσαι
Πληϊάδες φορέονται ὁ δοὐ μάλα πολλὸς ἁπάσας
χῶρος ἔχει καὶ δαὐταὶ ἐπισκέψασθαι ἀφαυραί
ἑπτάποροι δὴ ταί γε μετ ἀνθρώπους ὑδέονται
ἓξ οἶαί περ ἐοῦσαι ἐπόψιαι ὀφθαλμοῖσιν
οὐ μέν πως ἀπόλωλεν ἀπευθὴς ἐκ Διὸς ἀστήρ
ἐξ αὗ καὶ γενεῆθεν ἀκούομεν ἀλλὰ μάλ αὕτως
εἴρεται ἑπτὰ δἐκεῖναι ἐπιρρήδην καλέονται
Ἀλκυόνη Μερόπη τε Κελαινώ τἨλέκτρη τε
καὶ Στερόπη καὶ Τηϋγέτη καὶ πότνια Μαῖα
αἱ μὲν ὁμῶς ὀλίγαι καὶ ἀφεγγέες ἀλλ ὀνομασταὶ
ἦρι καὶ ἑσπέριαι Ζεὺς δαἴτιος εἱλίσσονται
ὅ σφισι καὶ θέρεος καὶ χείματος ἀρχομένοιο
σημαίνειν ἐκέλευσεν ἐπερχομένου τἀρότοιο
καὶ χέλυς ἥτ ὀλίγη τὴν δἆρ ἔτι καὶ παρὰ λίκνῳ
Ἑρμείης ἐτόρησε λύρην δέ μιν εἶπε λέγεσθαι
κὰδ δἔθετο προπάροιθεν ἀπευθέος Εἰδώλοιο
οὐρανὸν εἰσαγαγών τὸ δἐπὶ σκελέεσσι πέτηλον
γούνατί οἱ σκαιῷ πελάει κεφαλή γε μὲν ἄκρη
ἀντιπέρην Ὄρνιθος ἑλίσσεται ἡ δὲ μεσηγὺ
ὀρνιθέης κεφαλῆς καὶ γούνατος ἐστήρικται
ἦτοι γὰρ καὶ Ζηνὶ παρατρέχει αἰόλος ὄρνις
ἀλλ ὁ μὲν ἠερόεις τὰ δέ οἱ ἔπι τετρήχυνται
ἀστράσιν οὔτι λίην μεγάλοις ἀτὰρ οὐ μὲν ἀφαυροῖς
αὐτὰρ ὅ γεὐδιόωντι ποτὴν ὄρνιθι ἐοικὼς
οὔριος εἰς ἑτέρην φέρεται κατὰ δεξιὰ χειρὸς
Κηφείης ταρσοῖο τὰ δεξιὰ πείρατα τείνων
λαιῇ δὲ πτέρυγι σκαρθμὸς παρακέκλιται Ἵππου
τὸν δὲ μετασκαίροντα δύ Ἰχθύες ἀμφινέμονται
ἵππον πὰρ δἄρα οἱ κεφαλῇ χεὶρ Ὑδροχόοιο
δεξιτερὴ τετάνυσθ ὁ δὀπίστερος Αἰγοκερῆος
τέλλεται αὐτὰρ ὅ γε πρότερος καὶ νειόθι μᾶλλον
κέκλιται αἰγόκερως ἵνα τε τρέπετ ἠελίου ἴς
μὴ κείνῳ ἐνὶ μηνὶ περικλύζοιο θαλάσσῃ
πεπταμένῳ πελάγει κεχρημένος οὔτε κεν ἠοῖ
πολλὴν πειρήνειας ἐπεὶ ταχινώταταί εἰσιν
οὔτ ἄν τοι νυκτὸς πεφοβημένῳ ἐγγύθεν ἠὼς
ἔλθοι καὶ μάλα πολλὰ βοωμένῳ οἱ δἀλεγεινοὶ
τῆμος ἐπιρρήσσουσι νότοι ὁπότ Αἰγοκερῆϊ
συμφέρετ ἠέλιος τότε δέ κρύος ἐκ Διός ἐστιν
ναύτῃ μαλκιόωντι κακώτερον ἀλλὰ καὶ ἔμπης
ἤδη πάντ ἐνιαυτὸν ὑπὸ στείρῃσι θάλασσα
πορφύρει ἴκελοι δὲ κολυμβίσιν αἰθυίῃσιν
πολλάκις ἐκ νηῶν πέλαγος περιπαπταίνοντες
ἥμεθ ἐπ αἰγιαλοὺς τετραμμένοι οἱ δἔτι πόρσω
κλύζονται ὀλίγον δὲ διὰ ξύλον Ἄϊδ ἐρύκει
καὶ δἄν ἐπὶ προτέρῳ γε θαλάσσῃ πολλὰ πεπονθώς
τόξον ὅτ ἠέλιος καίει καὶ ῥύτορα Τόξου
ἑσπέριος κατάγοιο πεποιθὼς οὐκέτι νυκτί
σῆμα δέ τοι κείνης ὥρης καὶ μηνὸς ἐκείνου
σκορπίος ἀντέλλων εἴη πυμάτης ἐπὶ νυκτός
ἤτοι γὰρ μέγα τόξον ἀνέλκεται ἐγγύθι κέντρου
τοξευτὴς ὀλίγον δὲ παροίτερος ἵσταται αὐτοῦ
σκορπίος ἀντέλλων ὁ δἀνέρχεται αὐτίκα μᾶλλον
τῆμος καὶ κεφαλὴ Κυνοσουρίδος ἀκρόθι νυκτὸς
ὕψι μάλα τροχάει ὁ δὲ δύεται ἠῶθι πρὸ
ἀθρόος Ὠρίων Κηφεὺς δἀπὸ χειρὸς ἐπ ἰξύν
ἔστι δέ τις προτέρω βεβλημένος ἄλλος ὀϊστὸς
αὐτός ἄτερ τόξου ὁ δέ οἱ παραπέπταται Ὄρνις
ἀσσότερον βορέω σχεδόθεν δέ οἱ ἄλλος ἄηται
οὐ τόσσος μεγέθει χαλεπός γε μὲν ἐξ ἁλὸς ἐλθεῖν
νυκτὸς ἀπερχομένης καί μιν καλέουσιν ἄητον
δελφὶς δοὐ μάλα πολλός ἐπιτρέχει Αἰγοκερῆϊ
μεσσόθεν ἠερόεις τὰ δέ οἱ περὶ τέσσαρα κεῖται
γλήνεα παρβολάδην δύο πὰρ δύο πεπτηῶτα
καὶ τὰ μὲν οὖν βορέω καὶ ἀλήσιος ἠελίοιο
μεσσηγὺς κέχυται τὰ δὲ νειόθι τέλλεται ἄλλα
πολλὰ μεταξὺ νότοιο καὶ ἠελίοιο κελεύθου
λοξὸς μὲν Ταύροιο τομῆ ὑποκέκλιται αὐτὸς
Ὠρίων μὴ κεῖνον ὅτις καθαρῇ ἐνὶ νυκτὶ
ὑψοῦ πεπτηῶτα παρέρχεται ἄλλα πεποίθοι
οὐρανὸν εἰσανιδὼν προφερέστερα θηήσασθαι
τοῖός οἱ καὶ φρουρὸς ἀειρομένῳ ὑπὸ νώτῳ
φαίνεται ἀμφοτέροισι κύων ὑπὸ ποσσὶ βεβηκώς
ποικίλος ἀλλ οὐ πάντα πεφασμένος ἀλλὰ κατ αὐτὴν
γαστέρα κυάνεος περιτέλλεται ἡ δέ αἱ ἄκρη
ἀστέρι βέβληται δεινὴ γένυς ὅς ῥα μάλιστα
ὀξέα σειριάει καί μιν καλέουσ ἄνθρωποι
Σείριον οὐκέτι κεῖνον ἅμ ἠελίῳ ἀνιόντα
φυταλιαὶ ψεύδονται ἀναλδέα φυλλιόωσαι
ῥεῖα γάρ οὖν ἔκρινε διὰ στίχας ὀξὺς ἀΐξας
καὶ τὰ μὲν ἔρρωσεν τῶν δὲ φλόον ὤλεσε πάντα
κείνου καὶ κατιόντος ἀκούομεν οἱ δὲ δὴ ἄλλοι
σῆμ ἔμεναι μελέεσσιν ἐλαφρότεροι περίκεινται
ποσσὶν δὨρίωνος ὑπ ἀμφοτέροισι λαγῳός
ἐμμενές ἤματα πάντα διώκεται αὐτὰρ ὅ γαἰεὶ
Σείριος ἐξόπιθεν φέρεται μετιόντι ἐοικώς
καί οἱ ἐπαντέλλει καί μιν κατιόντα δοκεύει
ἡ δὲ Κυνὸς μεγάλοιο κατ οὐρὴν ἕλκεται ἀργῷ
πρυμνόθεν οὐ γὰρ τῇ γε κατὰ χρέος εἰσὶ κέλευθοι
ἀλλ ὄπιθεν φέρεται τετραμμένη οἷα καὶ αὐταὶ
νῆες ὅτ ἤδη ναῦται ἐπιστρέψωσι κορώνην
ὅρμον ἐσερχόμενοι τὴν δαὐτίκα πᾶς ἀνακόπτει
νῆα παλιρροθίη δὲ καθάπτεται ἠπείροιο
ὥς ἥ γε πρύμνηθεν Ἰησονὶς ἕλκεται Ἀργώ
καὶ τὰ μὲν ἠερίη καὶ ἀνάστερος ἄχρι παρ αὐτὸν
ἱστὸν ἀπὸ πρώρης φέρεται τὰ δὲ πᾶσα φαεινή
καί οἱ πηδάλιον κεχαλασμένον ἐστήρικται
ποσσὶν ὑπ οὐραίοισι Κυνὸς προπάροιθεν ἰόντος
τὴν δὲ καί οὐκ ὀλίγον περ ἀπόπροθι πεπτηυῖαν
Ἀνδρομέδην μέγα κῆτος ἐπερχόμενον κατεπείγει
ἡ μὲν γὰρ Θρήϊκος ὑπὸ πνοιῇ βορέαο
κεκλιμένη φέρεται τὸ δέ οἱ νότος ἐχθρὸν ἀγινεῖ
κῆτος ὑπὸ Κριῷ τε καὶ Ἰχθύσιν ἀμφοτέροισιν
βαιὸν ὑπὲρ Ποταμοῦ βεβλημένον ἀστερόεντος
οἶον γὰρ κἀκεῖνο θεῶν ὑπό ποσσὶ φορεῖται
λείψανον Ἠριδανοῖο πολυκλαύτου ποταμοῖο
καὶ τὸ μὲν Ὠρίωνος ὑπὸ σκαιὸν πόδα τείνει
δεσμοὶ δοὐραῖοι τοῖς Ἰχθύες ἄκροι ἔχονται
ἄμφω συμφορέονται ἀπ οὐραίων κατιόντες
Κητείης δὄπιθεν λοφίης ἐπιμὶξ φορέονται
εἰς ἓν ἐλαυνόμενοι ἑνὶ δἀστέρι πειραίνονται
κήτεος ὃς κείνου πρώτῃ ἐπίκειται ἀκάνθῃ
οἱ δὀλίγῳ μέτρῳ ὀλίγῃ δἐγκείμενοι αἴγλῃ
μεσσόθι πηδαλίου καὶ Κήτεος εἱλίσσονται
γλαυκοῦ πεπτηῶτες ὑπὸ πλευρῇσι Λαγωοῦ
νώνυμοι οὐ γὰρ τοί γε τετυγμένου εἰδώλοιο
βεβλέαται μελέεσσιν ἐοικότες οἷά τε πολλὰ
ἑξείης στιχόωντα παρέρχεται αὐτὰ κέλευθα
ἀνομένων ἐτέων τά τις ἀνδρῶν οὐκέτ ἐόντων
ἐφράσατ ἠδ ἐνόησεν ἅπαντ ὀνομαστὶ καλέσσαι
ἤλιθα μορφώσας οὐ γάρ κἐδυνήσατο πάντων
οἰόθι κεκριμένων ὄνομ εἰπεῖν οὐδὲ δαῆναι
πολλοὶ γὰρ πάντη πολέων δἐπὶ ἶσα πέλονται
μέτρα τε καὶ χροιή πάντες γε μὲν ἀμφιέλικτοι
τῶ καὶ ὁμηγερέας οἱ ἐείσατο ποιήσασθαι
ἀστέρας ὄφρ ἐπιτὰξ ἄλλῳ παρακείμενος ἄλλος
εἴδεα σημαίνοιεν ἄφαρ δὀνομαστὰ γένοντο
ἄστρα καὶ οὐκέτι νῦν ὑπὸ θαύματι τέλλεται ἀστήρ
ἀλλ οἱ μὲν καθαροῖς ἐναρηρότες εἰδώλοισιν
φαίνονται τὰ δἔνερθε διωκομένοιο Λαγωοῦ
πάντα μάλ ἠερόεντα καὶ οὐκ ὀνομαστὰ φέρονται
νειόθι δΑἰγοκερῆος ὑπὸ πνοιῇσι νότοιο
ἰχθὺς ἐς Κῆτος τετραμμένος αἰωρεῖται
οἶος ἀπὸ προτέρων νοτιον δέ ἑ κικλήσκουσιν
ἄλλοι δέ σποράδην ὑποκείμενοι Ὑδροχοῆϊ
κήτεος αἰθερίοιο καὶ Ἰχθύος ἠερέθονται
δεξιτερῆς ἀπὸ χειρὸς ἀγαυοῦ Ὑδροχόοιο
οἵη τίς τὀλίγη χύσις ὕδατος ἔνθα καὶ ἔνθα
σκιδναμένου χαροποὶ καὶ ἀναλδέες εἱλίσσονται
ἐν δέ σφιν δύο μᾶλλον ἐειδόμενοι φορέονται
ἀστέρες οὔτε τι πολλὸν ἀπήοροι οὔτε μάλ ἐγγύς
εἷς μὲν ὑπ ἀμφοτέροισι ποσὶν καλός τε μέγας τε
Ὑδροχόου ὁ δὲ κυανέου ὑπὸ Κήτεος οὐρῇ
τοὺς πάντας καλέουσιν ὕδωρ ὀλίγοι γε μὲν ἄλλοι
νειόθι Τοξευτῆρος ὑπὸ προτέροισι πόδεσσιν
δινωτοὶ κύκλῳ περιηγέες εἱλίσσονται
αὐτὰρ ὑπ αἰθομένῳ κέντρῳ τέραος μεγάλοιο
σκορπίου ἄγχι νότοιο Θυτήριον αἰωρεῖται
τοῦ δἤτοι ὀλίγον περ ἐπὶ χρόνον ὑψόθ ἐόντος
πεύσεαι ἀντιπέρην γὰρ ἀείρεται Ἀρκτούροιο
καὶ τῷ μὲν μάλα πάγχυ μετήοροί εἰσι κέλευθοι
ἀρκτούρῳ τὸ δὲ θᾶσσον ὑφ ἑσπερίην ἅλα νεῖται
ἀλλ ἄρα καὶ περὶ κεῖνο Θυτήριον ἀρχαίη Νύξ
ἀνθρώπων κλαίουσα πόνον χειμῶνος ἔθηκεν
εἰναλίου μέγα σῆμα κεδαιόμεναι γὰρ ἐκείνῃ
νῆες ἄπο φρενός εἰσι τὰ δἄλλοθεν ἄλλα πιφαύσκει
δήματ ἐποικτείρουσα πολυρροθίους ἀνθρώπους
τῶ μή μοι πελάγει νεφέων εἰλυμένον ἄλλων
εὔχεο μεσσόθι κεῖνο φανήμεναι οὐρανῷ ἄστρον
αὐτὸ μὲν ἀνέφελόν τε καὶ ἀγλαόν ὕψι δὲ μᾶλλον
κυμαίνοντι νέφει πεπιεσμένον οἷά τε πολλὰ
θλίβετ ἀναστέλλοντος ὀπωρινοῦ ἀνέμοιο
πολλάκι γὰρ καὶ τοῦτο νότῳ ἔπι σῆμα τιτύσκει
νὺξ αὐτή μογεροῖσι χαριζομένη ναύτῃσιν
οἱ δεἰ μέν κε πίθωνται ἐναίσιμα σημαινούσῃ
αἶψά τε κοῦφά τε πάντα καὶ ἄρτια ποιήσωνται
αὐτίκ ἐλαφρότερος πέλεται πόνος εἰ δέ κε νηῒ
ὑψόθεν ἐμπλήξῃ δεινὴ ἀνέμοιο θύελλα
αὕτως ἀπρόφατος τὰ δὲ λαίφεα πάντα ταράξῃ
ἄλλοτε μὲν καὶ πάμπαν ὑπόβρυχα ναυτίλλονται
ἄλλοτε δαἴ κε Διὸς παρανισσομένοιο τύχωσιν
εὐχόμενοι βορέω δὲ παραστράψῃ ἀνέμου ἴς
πολλὰ μάλ ὀτλήσαντες ὅμως πάλιν ἐσκέψαντο
ἀλλήλους ἐπὶ νηΐ νότον δἐπὶ σήματι τούτῳ
δείδιθι μέχρι βορῆος ἀπαστράψαντος ἴδηαι
εἰ δέ κεν ἑσπερίης μὲν ἁλὸς κενταύρου ἀπείη
ὦμος ὅσον προτέρης ὀλίγη δέ μιν εἰλύοι ἀχλὺς
αὐτόν ἀτὰρ μετόπισθεν ἐοικότα σήματα τεύχοι
νὺξ ἐπὶ παμφανόωντι Θυτηρίῳ οὔ σε μάλα χρὴ
ἐς νότον ἀλλ εὔροιο περισκοπέειν ἀνέμοιο
δήεις δἄστρον ἐκεῖνο δύω ὑποκείμενον ἄλλοις
τοῦ γάρ τοι τὰ μὲν ἀνδρὶ ἐοικότα νειόθι κεῖται
σκορπίου ἱππούραια δὑπὸ σφίσι Χηλαὶ ἔχουσιν
αὐτὰρ ὁ δεξιτερὴν αἰεὶ τανύοντι ἔοικεν
ἀντία δινωτοῖο Θυτηρίου ἐν δέ οἱ ἀπρὶξ
ἄλλο μάλ ἐσφήκωται ἐληλάμενον διὰ χειρὸς
θηρίον ὣς γάρ μιν πρότεροι ἐπεφημίξαντο
ἀλλ ἔτι γάρ τε καὶ ἄλλο περαιόθεν ἕλκεται ἄστρον
ὕδρην μιν καλέουσι τὸ δὲ ζώοντι ἐοικὸς
ἠνεκὲς εἰλεῖται καί οἱ κεφαλὴ ὑπὸ μέσσον
καρκίνον ἱκνεῖται σπείρη δὑπὸ σῶμα Λέοντος
οὐρὴ δὲ κρέμαται ὑπὲρ αὐτοῦ Κενταύροιο
μέσσῃ δὲ σπείρῃ κρητὴρ πυμάτῃ δἐπίκειται
εἴδωλον κόρακος σπείρην κόπτοντι ἐοικός
καὶ μὴν καὶ προκύων Διδύμοις ὕπο καλὰ φαείνει
ταῦτά κε θηήσαιο παρερχομένων ἐνιαυτῶν
ἑξείης παλίνωρα τὰ γὰρ καὶ πάντα μάλ αὕτως
οὐρανῷ εὖ ἐνάρηρεν ἀγάλματα νυκτὸς ἰούσης
οἱ δἐπιμὶξ ἄλλοι πέντ ἀστέρες οὐδὲν ὁμοῖοι
παντόθεν εἰδώλων δυοκαίδεκα δινεύονται
οὐκ ἂν ἔτ εἰς ἄλλους ὁρόων ἐπιτεκμήραιο
κείνους ἧχι κέονται ἐπεὶ πάντες μετανάσται
μακρὰ δὲ σήματα κεῖται ἀπόπροθεν εἰς ἓν ἰόντων
οὐδ ἔτι θαρσαλέος κείνων ἐγώ ἄρκιος εἴην
ἀπλανέων τά τε κύκλα τά ταἰθέρι σήματ ἐνισπεῖν
ἦτοι μὲν τά γε κεῖται ἀλίγκια δινωτοῖσιν
τέσσαρα τῶν κε μάλιστα πόθη ὄφελός τε γένοιτο
μέτρα περισκοπέοντι κατανομένων ἐνιαυτῶν
σήματα δεὖ μάλα πᾶσιν ἐπιρρήδην περίκειται
πολλά τε καὶ σχεδόθεν πάντη συνεεργμένα πάντα
αὐτοὶ δἀπλανέες καὶ ἀρηρότες ἀλλήλοισιν
πάντες ἀτὰρ μέτρῳ γε δύω δυσὶν ἀντιφέρονται
εἴ ποτέ τοι νυκτὸς καθαρῆς ὅτε πάντας ἀγαυοὺς
ἀστέρας ἀνθρώποις ἐπιδείκνυται οὐρανίη Νύξ
οὐδέ τις ἀδρανέων φέρεται διχόμηνι σελήνῃ
ἀλλὰ τά γε κνέφαος διαφαίνεται ὀξέα πάντα
εἴ ποτέ τοι τημόσδε περὶ φρένας ἵκετο θαῦμα
σκεψαμένῳ πάντη κεκεασμένον εὐρέϊ κύκλῳ
οὐρανόν ἢ καί τίς τοι ἐπιστὰς ἄλλος ἔδειξεν
κεῖνο περιγληνὲς τροχαλόν γάλα μιν καλέουσιν
τῷ δἤτοι χροιὴν μὲν ἀλίγκιος οὐκέτι κύκλος
δινεῖται τὰ δὲ μέτρα τόσοι πισύρων περ ἐόντων
τῶν ὁ μὲν ἐγγύθεν ἐστὶ κατερχομένου βορέαο
ἐν δέ οἱ ἀμφότεραι κεφαλαὶ Διδύμων φορέονται
ἐν δέ τε γούνατα κεῖται ἀρηρότος Ἡνιόχοιο
λαιὴ δὲ κνήμη καὶ ἀριστερὸς ὦμος ἐπ αὐτῷ
Περσέος Ἀνδρομέδης δὲ μέσην ἀγκῶνος ὕπερθεν
δεξιτερὴν ἐπέχει τὸ μέν οἱ θέναρ ὑψόθι κεῖται
ἀσσότερον βορέαο νότῳ δἐπικέκλιται ἀγκών
ὁπλαὶ δἽππειοι καὶ ὑπαύχενον Ὀρνίθειον
ἄκρῃ σὺν κεφαλῇ καλοί τὈφιούχεοι ὦμοι
αὐτὸν δινεύονται ἐληλάμενοι περὶ κύκλον
ἡ δὀλίγον φέρεται νοτιωτέρη οὐδ ἐπιβάλλει
παρθένος ἀλλὰ Λέων καὶ Καρκίνος οἱ μέν ἄρ ἄμφω
ἑξείης κέαται βεβλημένοι αὐτὰρ ὁ κύκλος
τὸν μὲν ὑπὸ στῆθος καὶ γαστέρα μέχρι παρ αἰδῶ
τέμνει τὸν δὲ διηνεκέως ὑπένερθε χελείου
καρκίνον ἧχι μάλιστα διχαιόμενόν κε νοήσαις
ὀρθόν ἵν ὀφθαλμοὶ κύκλου ἑκάτερθεν ἴοιεν
τοῦ μέν ὅσον τε μάλιστα δι ὀκτὼ μετρηθέντος
πέντε μὲν ἔνδια στρέφεται καθ ὑκέρτερα γαίης
τὰ τρία δἐν περάτῃ θέρεος δέ οἱ ἐν τροπαί εἰσιν
ἀλλ ὁ μὲν ἐν βορἐω περὶ Καρκίνον ἐστήρικται
ἄλλος δἀντιόωντι νότῳ μέσον Αἰγοκερῆα
τέμνει καὶ πόδας Ὑδροχόου καὶ Κήτεος οὐρήν
ἐν δέ οἵ ἐστι Λαγωός ἀτὰρ Κυνὸς οὐ μάλα πολλὴν
αἴνυται ἀλλ ὁπόσην ἐπέχει ποσίν ἐν δέ οἰ Ἀργώ
καὶ μέγα Κενταύροιο μετάφρενον ἐν δέ τε κέντρον
σκορπίου ἐν καὶ Τόξον ἀγαυοῦ Τοξευτῆρος
τὸν πύματον καθαροῖο παρερχόμενος βορέαο
ἐς νότον ἠέλιος φέρεται τρέπεταί γε μὲν αὐτοῦ
χειμέριος καί οἱ τρία μὲν περιτέλλεται ὑψοῦ
τῶν ὀκτώ τὰ δὲ πέντε κατώρυχα δινεύονται
μεσσόθι δἀμφοτέρων ὅσσος πολιοῖο Γάλακτος
γαῖαν ὑποστρέφεται κύκλος διχόωντι ἐοικώς
ἐν δέ οἱ ἤματα νυξὶν ἰσαίεται ἀμφοτέρῃσιν
φθίνοντος θέρεος τοτὲ δεἴαρος ἱσταμένοιο
σῆμα δέ οἱ Κριὸς Ταύροιό τε γούνατα κεῖται
κριὸς μὲν κατὰ μῆκος ἐληλάμενος διὰ κύκλου
Ταύρου δὲ σκελέων ὅσση περιφαίνεται ὀκλάξ
ἐν δέ τέ οἱ ζώνη εὐφεγγέος Ὠρίωνος
καμπή ταἰθομένης Ὕδρης ἐνί οἱ καὶ ἐλαφρὸς
κρητήρ ἐν δὲ Κόραξ ἐνὶ δἀστέρες οὐ μάλα πολλοὶ
Χηλάων ἐν τῷ δὈφιούχεα γοῦνα φορεῖται
οὐ μὴν Αἰητοῦ ἀπαμείρεται ἀλλά οἱ ἐγγὺς
Ζηνὸς ἀητεῖται μέγας ἄγγελος ἡ δὲ κατ αὐτὸν
ἱππείη κεφαλὴ καὶ ὑπαύχενον εἱλίσσονται
τοὺς μὲν παρβολάδην ὀρθοὺς περιβάλλεται ἄξων
μεσσόθι πάντας ἔχων ὁ δὲ τέτρατος ἐσφήκωται
λοξὸς ἐν ἀμφοτέροις οἵ μίν ῥἑκάτερθεν ἔχουσιν
ἀντιπέρην τροπικοί μέσσος δέ ἑ μεσσόθι τέμνει
οὔ κεν Ἀθηναίης χειρῶν δεδιδαγμένος ἀνὴρ
ἄλλῃ κολλήσαιτο κυλινδόμενα τροχάλεια
τοῖα τε καὶ τόσα πάντα περισφαιρηδὸν ἑλίσσων
ὡς τά γἐναιθέρια πλαγίῳ συναρηρότα κύκλῳ
ἐξ ἠοῦς ἐπὶ νύκτα διώκεται ἤματα πάντα
καὶ τὰ μὲν ἀντέλλει καὶ αὐτίκα νειόθι δύνει
ἑξείης ἑκάτερθε κατηλυσίη τἄνοδός τε
αὐτὰρ ὅ γὠκεανοῦ τόσσον παραμείβεται ὕδωρ
ὅσσον ἀπ Αἰγοκερῆος ἀνερχομένοιο μάλιστα
καρκίνον εἰς ἀνιόντα κυλίνδεται ὅσσον ἁπάντη
ἀντέλλων ἐπέχει τόσσον γε μὲν ἀλλόθι δύνων
ὅσσον δὀφθαλμοῖο βολῆς ἀποτέμνεται αὐγή
ἑξάκις ἂν τόσση μιν ὑποδράμοι αὐτὰρ ἑκάστη
ἴση μετρηθεῖσα δύω περιτέμνεται ἄστρα
Ζωΐδιον δέ ἑ κύκλον ἐπίκλησιν καλέουσιν
τῷ ἔνι Καρκίνος ἐστί Λέων δἐπὶ τῷ καὶ ὑπ αὐτὸν
παρθένος αἱ δἐπί οἱ Χηλαὶ καὶ Σκορπίος αὐτός
Τοξευτής τε καὶ Αἰγόκερως ἐπὶ δΑἰγοκερῆϊ
Ὑδροχόος δύο δαὐτὸν ὕπ Ἰχθύες ἀστερόωνται
τοὺς δὲ μέτα Κριός Ταῦρός δἐπὶ τῷ Δίδυμοί τε
ἐν τοῖς ἠέλιος φέρεται δυοκαίδεκα πᾶσιν
πάντ ἐνιαυτὸν ἄγων καί οἱ περὶ τοῦτον ἰόντι
κύκλον ἀέξονται πᾶσαι ἐπικάρπιοι ὧραι
τοῦ δὅσσον κοίλοιο κατ ὠκεανοῖο δύηται
τόσσον ὑπὲρ γαίης φέρεται πάσῃ δἐπὶ νυκτὶ
ἓξ αἰεὶ δύνουσι δυωδεκάδες κύκλοιο
τόσσαι δἀντέλλουσι τόσον δἐτί μῆκος ἑκάστη
νὺξ αἰεὶ τετάνυσται ὅσον τέ περ ἥμισυ κύκλου
ἀρχομένης ἀπὸ νυκτὸς ἀείρεται ὑψόθι γαίης
οὔ κεν ἀπόβλητον δεδοκημένῳ ἤματος εἴη
μοιράων σκέπτεσθαι ὅτ ἀντέλλῃσιν ἑκάστη
αἰεὶ γὰρ τάων γε μιῇ συνανέρχεται αὐτὸς
ἠέλιος τὰς δἄν κε περισκέψαιο μάλιστα
εἰς αὐτὰς ὁρόων ἀτὰρ εἰ νεφέεσσι μέλαιναι
γίνοιντ ἢ ὄρεος κεκρυμμέναι ἀντέλλοιεν
σήματ ἐπερχομένῃσιν ἀρηρότα ποιήσασθαι
αὐτὸς δἂν μάλα τοι κεράων ἑκάτερθε διδοίη
Ὠκεανός τά τε πολλὰ περιστρέφεται ἑοῖ αὐτῷ
νειόθεν ὁππῆμος κείνων φορέῃσιν ἑκάστην
οὔ οἱ ἀφαυρότατοι ὅτε κάρκινος ἀντέλλῃσιν
ἀστέρες ἀμφοτέρωθεν ἑλισσόμενοι περίκεινται
τοὶ μὲν δύνοντες τοὶ δἐξ ἑτέρης ἀνιόντες
σύνει μὲν Στέφανος δύνει δὲ κατὰ ῥάχιν Ἰχθύς
ἥμισυ μέν κεν ἴδοιο μετήορον ἥμισυ δἤδη
ἐσχατιαὶ βάλλουσι κατερχομένου Στεφάνοιο
αὐτὰρ ὅ γἐξόπιθεν τετραμμένος ἄλλα μὲν οὔπω
γαστέρι νειαίρῃ τὰ δὑπέρτερα νυκτὶ φορεῖται
τὸν δὲ καὶ εἰς ὤμους κατάγει μογερὸν Ὀφιοῦχον
Καρκίνος ἐκ γονάτων κατάγει δὌφιν αὐχένος ἐγγύς
οὐδ ἄν ἔτ Ἀρκτοφύλαξ εἴη πολὺς ἀμφοτέρωθεν
μείων ἠμάτιος τὸ δἐπὶ πλέον ἔννυχος ἤδη
τέτρασι γὰρ μοίραις ἄμυδις κατιόντα Βοώτην
Ὠκεανὸς δέχεται ὁ δἐπὴν φάεος κορέσηται
βουλυτῷ ἐπέχει πλεῖον δίχα νυκτὸς ἰούσης
ἦμος ὅτ ἠελίοιο κατερχομένοιο δύηται
κεῖναί οἱ καὶ νύκτες ἐπ ὀψὲ δύοντι λέγονται
ὣς οἱ μὲν δύνουσιν ὁ δἀντίος οὐδὲν ἀεικής
ἀλλ εὖ μὲν ζώνῃ εὖ δἀμφοτέροισι φαεινὸς
ὤμοις Ὠρίων ξίφεός γε μὲν ἶφι πεποιθώς
πάντα φέρων Ποταμόν κέραος παρατείνεται ἄλλου
ἐρχομένῳ δὲ Λέοντι τὰ μὲν κατὰ πάντα φέρονται
καρκίνῳ ὅσσ ἐδύοντο καὶ Αἰετός αὐτὰρ ὅ γε Γνὺξ
ἥμενος ἄλλα μὲν ἤδη ἀτὰρ γόνυ καὶ πόσα λαιὸν
οὔπω κυμαίνοντος ὑποστρέφει ὠκεανοῖο
ἀντέλλει δὝδρης κεφαλὴ χαροπός τε Λαγωὸς
καὶ Προκύων πρότεροί τε πόδες Κυνὸς αἰθομένοιο
οὐ μέν θην ὀλίγους γαίης ὑπὸ νείατα βάλλει
παρθένος ἀντέλλουσα Λύρη τότε Κυλληναίη
καὶ Δελφὶς δύνουσι καὶ εὐποίητος Ὀϊστός
σὺν τοῖς Ὄρνιθος πρώτα πτερὰ μέσφα παρ αὐτὴν
οὐρὴν καὶ Ποταμοῖο παρηορίαι σκιόωνται
δύνει δἹππείη κεφαλή δύνει δὲ καὶ αὐχήν
ἀντέλλει δὝδρη μὲν ἐπὶ πλέον ἄχρι παρ αὐτὸν
κρητῆρα φθάμενος δὲ Κύων πόδας αἴνυται ἄλλους
ἕλκων ἐξόπιθεν πρύμνην πολυτειρέος Ἀργοῦς
ἡ δὲ θέει γαίης ἱστὸν διχόωσα κατ αὐτόν
παρθένος ἦμος ἅπασα περαιόθεν ἄρτι γένηται
Οὐδ ἄν ἐπερχόμεναι χηλαὶ καὶ λεπτὰ φάουσαι
ἄφραστοι παρίοιεν ἐπεὶ μέγα σῆμα Βοώτης
Ἀργὼ δεὖ μάλα πᾶσα μετήορος ἔσσεται ἤδη
ἀλλ Ὕδρη κέχυται γὰρ ἐν οὐρανῷ ἤλιθα πολλή
οὐρῆς ἂν δεύοιτο μόνην δἐπὶ Χηλαὶ ἄγουσιν
δεινὸν ἐφεστηῶτ Ὀφιουχέα τοῦ ἔπειτα
δεξιτερὴν κνήμην αὐτῆς ἐπιγουνίδος ἄχρις
αἰεὶ Γνύξ αἰεὶ δὲ Λύρῃ παραπεπτηῶτος
ὅντινα τοῦτον ἄϊστον ὑπουρανίων εἰδώλων
ἀμφότερον δύνοντα καὶ ἐξ ἑτέρης ἀνιόντα
πολλάκις αὐτονυχεὶ θηεύμεθα τοῦ μὲν ἄρ οἴη
κνήμη σὺν Χηλῇσι φαείνεται ἀμφοτέρῃσιν
αὐτὸς δἐς κεφαλὴν ἔτι που τετραμμένος ἄλλῃ
σκορπίον ἀντέλλοντα μένει καὶ ῥύτορα Τόξου
οἱ γάρ μιν φορέουσιν ὁ μὲν μέσον ἄλλα τε πάντα
χεῖρα δέ οἱ σκαιἠν κεφαλήν θἅμα Τόξον ἀγινεῖ
ἀλλ ὁ μὲν ὣς τρίχα πάντα καταμελεϊστὶ φορεῖται
ἥμισυ δὲ Στεφάνοιο καὶ αὐτὴν ἔσχατον οὐρὴν
Κενταύρου φορέουσιν ἀνερχόμεναι ἔτι Χηλαί
τῆμος ἀποιχομένην κεφαλὴν μέτα δύεται Ἵππος
καὶ προτέρου Ὄρνιθος ἐφέλκεται ἔσχατος οὐρὴ
δύνει δἈνδρομέδης κεφαλή τὸ δέ οἱ μέγα δεῖμα
κήτεος ἠερόεις ἐπάγει νότος ἀντία δαὐτὸς
Κηφεὺς ἐκ βορέω μεγάλῃ ἀνὰ χειρὶ κελεύει
καὶ τὸ μὲν ἐς λοφιὴν τετραμμένον ἄχρι παρ αὐτὴν
δύνει ἀτὰρ Κηφεὺς κεφαλῇ καὶ χειρὶ καὶ ὤμῳ
Καμπαὶ δἄν Ποταμοῖο καὶ αὐτίκ ἐπερχομένοιο
σκορπίου ἐμπίπτοιεν ἐϋρρόου ὠκεανοῖο
ὃς καὶ ἐπερχόμενος φοβέει μέγαν Ὠρίωνα
Ἄρτεμις ἱλήκοι προτέρων λόγος οἵ μιν ἔφαντο
ἑλκῆσαι πέπλοιο Χίῳ ὅτε θηρία πάντα
καρτερὸς Ὠρίων στιβαρῇ ἐπέκοπτε κορύνῃ
θήρης ἀρνύμενος κείνῳ χάριν Οἰνοπίωνι
ἡ δέ οἱ ἐξαυτῆς ἐπετείλατο θηρίον ἄλλο
νήσου ἀναρρήξασα μέσας ἑκάτερθε κολώνας
σκορπίον ὅς ῥά μιν οὖτα καὶ ἔκτανε πολλὸν ἐόντα
πλειότερος προφανείς ἐπεὶ Ἄρτεμιν ἤκαχεν αὐτήν
τούνεκα δὴ καί φασι περαιόθεν ἐρχομένοιο
σκορπίου Ὠρίωνα περὶ χθονὸς ἔσχατα φεύγειν
κείνου ἔτ ἀντέλλοντος ἀπευθέες ἀλλ ἄρα καὶ τοὶ
πανσυδίῃ φεύγουσιν ὁ δὲ ζώνῃ τότε Κηφεὺς
γαῖαν ἐπιξύει τὰ μὲν ἐς κεφαλὴν μάλα πάντα
βάπτων ὠκεανοῖο τὰ δοὐ θέμις ἀλλὰ τά γαὐταὶ
ἄρκτοι κωλύουσι πόδας καὶ γοῦνα καὶ ἰξύν
δειλὴ Κασσιέπεια τὰ δοὐκέτι οἱ κατὰ κόσμον
φαίνεται ἐκ δίφροιο πόδες καὶ γούναθ ὕπερθεν
ἀλλ ἥ γἐς κεφαλὴν ἴση δύετ ἀρνευτῆρι
μειρομένη γονάτων ἐπεὶ οὐκ ἄρ ἔμελλεν ἐκείνη
Δωρίδι καὶ Πανόπῃ μεγάλων ἄτερ ἰσώσασθαι
ἡ μὲν ἄρ εἰς ἑτέρην φέρεται τὰ δὲ νειόθεν ἄλλα
οὐρανὸς ἀντιφέρει Στεφάνοιό τε δεύτερα κύκλα
ὕδρης τἐσχατιήν φορέει τἔπι Κενταύροιο
δῶμά τε καὶ κεφαλὴν καὶ Θηρίον ὅ ῥἐνὶ χειρὶ
δεξιτερῇ Κένταυρος ἔχει τοὶ δαὖθι μένουσιν
τόξον ἐπερχόμενον πρότεροι πόδες ἱππότα Φηρός
τόξῳ καὶ σπείρη Ὄφιος καὶ σῶμ Ὀφιούχου
ἀντέλλει ἐπιόντι καρήατα δαὐτὸς ἀγινεῖ
σκορπίος ἀντέλλων ἀνάγει δαὐτὰς Ὀφιούχου
χεῖρας καὶ προτέρην Ὄφιος πολυτειρέος ἀγήν
τοῦ γε μὲν Ἐγγόνασιν περὶ γὰρ τετραμμένος αἰεὶ
ἀντέλλει τότε μὲν περάτης ἐξέρχεται ἄλλα
γυῖά τε καὶ ζώνη καὶ στήθεα πάντα καὶ ὦμος
δεξιτερῇ σὺν χειρί κάρη δἑτέρης μετὰ χειρὸς
τόξῳ ἀνέρχονται καὶ Τοξότῃ ἀντέλλοντι
δὐν τοῖς Ἑρμαίη τε Λύρη καὶ στήθεος ἄχρις
Κηφεὺς ἠῴου παρελαύνεται ὠκεανοῖο
ἦμος καὶ μεγάλοιο Κυνὸς πᾶσαι ἀμαρυγαὶ
δύνουσιν καὶ πάντα κατέρχεται Ὠρίωνος
πάντα γε μὴν ἀτέλεστα διωκομένοιο Λαγωοῦ
ἀλλ οὐχ Ἡνιόχῳ Ἔριφοι οὐδ Ὠλενίη Αἲξ
εὐθὺς ἀπέρχονται τὰ δέ οἱ μεγάλην ἀνὰ χεῖρα
λάμπονται καί οἱ μελέων διακέκριται ἄλλων
κινῆσαι χειμῶνας ὅτ ἠελίῳ συνίωσιν
Ἀλλὰ τὰ μὲν κεφαλήν τε καὶ ἄλλην χεῖρα καὶ ἰξύν
αἰγόκερως ἀνιὼν κατάγει τὰ δὲ νείατα πάντα
αὐτῷ Τοξευτῆρι κατέρχεται οὐδέ τι Περσεὺς
οὐδέ τι ἄκρα κόρυμβα μένει πολυτείρεος Ἀργοῦς
ἀλλ ἤτοι Περσεὺς μὲν ἄτερ γουνός τε ποδός τε
δεξιτεροῦ δύεται πρύμνης δὅσον ἐς περιαγήν
αὐτὴ δΑἰγοκερῆϊ κατέρχεται ἀντέλλοντι
ἦμος καὶ Προκύων δύεται τὰ δἀνέρχεται ἄλλα
ὄρνις τΑἰητός τε τά τε πτερόεντος Ὀϊστοῦ
τείρεα καὶ νοτίοιο Θυτηρίου ἱερὸς ἕδρη
ἵππος δὙδροχόοιο νέον περιτελλομένοιο
ποσσί τε καὶ κεφαλῇ ἀνελίσσεται ἀντία δἽππου
ἐξ οὐρῆς Κένταυρον ἐφέλκεται ἀστερίη Νύξ
ἀλλ οὔ οἱ δύναται κεφαλὴν οὐδ εὐρέας ὤμους
αὐτῷ σὺν θώρηκι χαδεῖν ἀλλ αἴθοπος Ὕδρης
αὐχενίην κατάγει σπείρην καὶ πάντα μέτωπα
ἡ δὲ καὶ ἐξόπιθεν πολλὴ μένει ἀλλ ἄρα καὶ τὴν
αὐτῷ Κενταύρῳ ὁπότ ἰχθύες ἀντέλλωσιν
ἀθρόον ἐμφέρεται ὁ δἐπ Ἰχθύσιν ἔρχεται Ἰχθὺς
αὐτῷ κυανέῳ ὑποκείμενος Αἰγοκερῆϊ
οὐ μὲν ἄδην ὀλίγον δὲ δυωδεκάδ ἀμμένει ἄλλην
οὕτω καὶ μογεραὶ χεῖρες καὶ γοῦνα καὶ ὦμοι
Ἀνδρομέδης δίχα πάντα τὰ μὲν πάρος ἄλλα δὀπίσσω
τείνεται ὠκεανοῖο νέον ὁπότε προγένωνται
Ἰχθύες ἀμφότεροι τά μέν οἱ κατὰ δεξιὰ χειρὸς
αὐτοὶ ἐφέλκονται τὰ δἀριστερὰ νεόθεν ἕλκει
κριός ἀνερχόμενος τοῦ καὶ περιτελλομένοιο
ἐσπερόθεν κεν ἴδοιο Θυτήριον αὐτὰρ ἐν ἄλλῃ
Περσέος ἀντέλλοντος ὅσον κεφαλήν τε καὶ ὤμους
αὐτὴ δὲ ζώνη καί κἀμφήριστα πέλοιτο
ἢ Κριῷ λήγοντι φαείνεται ἢ ἐπὶ ταύρῳ
σὺν τῷ πανσυδίῃ ἀνελίσσεται οὐδ ὅ γε Ταύρου
λείπεται ἀντέλλοντος ἐπεὶ μάλα οἱ συναρηρὼς
Ἡνίοχος φέρεται μοίρῃ γε μὲν οὐκ ἐπὶ ταύτῃ